LV
27.4.2023.
Eiropas Savienības Oficiālais Vēstnesis
C 146/27
— EESK arī pauž šaubas par to, vai IBAN pārbaude ir tikai fakultatīvs pakalpojums, kas patērētājam ir jāizvēlas saistībā ar katru darījumu vai visiem darījumiem.
Dažos gadījumos (piemēram, mobilais maksājums) var būt ļoti sarežģīti šo pārbaudi pārvaldīt, un tas var arī mazināt pakalpojuma ērtību maksātājam – viņam vai viņai būtu jāpieņem lēmums katru reizi, kad tiek iniciēts kredīta pārvedums, un nevajadzīgi jāklikšķina vairāk reižu, nekā nepieciešams. — EESK vēlas, lai IBAN pārbaude attiektos ne tikai uz zibmaksājumiem, bet arī uz klasiskiem kredīta pārvedumiem, ja tos nodrošina maksājumu pakalpojumu sniedzēji.
— Elektroniskās naudas iestādes un maksājumu iestādes pašlaik ir izslēgtas no minētās regulas darbības jomas.
Šis izņēmums būtu jāatceļ, kad pēc Direktīvas par norēķinu galīgumu grozīšanas šīm iestādēm tiks nodrošināta piekļuve norēķinu sistēmām.
Uz maksājumu pakalpojumu sniedzējiem, kas nav bankas, regula būtu jāattiecina, ja to piedāvātie maksājumu pakalpojumi ietver maksājumu konta izmantošanu un kredīta pārvedumu veikšanu.
Līdz tam brīdim ir jāprecizē, kā IBAN pārbaudes un atbildības noteikumi piemērojami, ja šīs trešās personas tiek izmantotas, lai iniciētu zibmaksājumus. 4.2.
EESK uzskata: lai zibmaksājumu veikšana Eiropas Savienībā būtu sekmīga, izšķiroša nozīme ir tam, ka pakalpojums ir pieejams Eiropas patērētājiem un uzņēmumiem.
Tāpēc, jo vairāk maksājumu pakalpojumu sniedzēju sāks piedāvāt zibmaksājumus, jo sekmīgāka būs zibmaksājumu veikšana Eiropas Savienībā.
Šajā saistībā EESK atbalsta ieceri ļaut elektroniskās naudas iestādēm un maksājumu iestādēm piedalīties maksājumu sistēmās kā tiešiem dalībniekiem un uzskata, ka Eiropas Komisijas priekšlikumu par zibmaksājumiem iespējams attiecināt uz septiņām ES dalībvalstīm, kas nav eurozonas dalībnieces, bet ir daļa no vienotā Eiropas tirgus.
4.3.
EESK uzskata, ka līdztekus ierosinātajai regulai Eiropas Komisijai būtu:
— jāpanāk, ka klients tiek informēts ar elektronisku zibpaziņojumu, ja konstatēta neatbilstība starp maksājuma saņēmēja vārdu un uzvārdu vai nosaukumu un maksātāja norādīto IBAN vai citu identifikatoru.
Šim pakalpojumam jābūt obligātam un bez īpašas maksas; — jānodrošina, ka gadījumos, kad IBAN pārbaudes laikā saņēmēja banka konstatē neatbilstību, šī banka par šo situāciju informē nosūtītāju banku.
Tad nosūtītāja banka informētu patērētāju par šo neatbilstību, un maksājumu darījums tiktu apturēts; — jānodrošina, ka gadījumos, kad pēc konstatētas neatbilstības patērētājs tomēr nolemj apstiprināt zibmaksājumu, patērētājam ir pilnīgi skaidrs, ka, viņam nenorādot pareizo saņēmēju, nosūtītāja banka tiek atbrīvota no atbildības par pārskaitījumu nepareizam saņēmējam; — jāierosina mērķorientēti pasākumi, lai uzlabotu cīņu pret krāpšanu, jo IBAN ietekmēs tikai atļautos push maksājumus.
To var veikt, pūliņus saskaņojot ar Maksājumu pieprasījuma shēmas izstrādi, ko veic Eiropas Maksājumu padome, kura ir arī SEPA zibmaksājumu shēmas pārvaldītāja.
5.
Sankcijas 5.1.
Ļoti daudzus euro pārrobežu maksājumus pakalpojumu sniedzēji nepamatoti noraida, jo pastāv problēmas sankciju piemērošanas sarakstu pārbaudes jomā.
Publiskās iestādes, kas atbildīgas par sankciju piemērošanu, sniedz maksājumu pakalpojumu sniedzējiem informāciju par uzņēmumiem, uz kuriem ar kontroli vai īpašumtiesībām saistītu iemeslu dēļ attiecas sankcijas.
Diemžēl dažādu valstu publiskās iestādes bieži vien atšķirīgi interpretē kritērijus vai īpašumtiesību maiņas iemeslus un tām ir atšķirīgi viedokļi par sankciju piemērošanu šādiem uzņēmumiem.
Tādēļ iespējams, ka vienā valstī uzņēmumam sankcijas piemēro, bet citā nepiemēro.
Tāpēc būtu svarīgi: a) nodrošināt ES tiesību aktu vienādu piemērošanu, regulā iekļaujot un skaidrojot noteikumus: — kā maksājumu pakalpojumu sniedzējiem, kas darbojas vairākās valstīs, būtu jāvērtē šādas situācijas un kādi pasākumi maksājumu pakalpojumu sniedzējiem būtu jāveic; — kā šāda informācija tiks kopīgota Eiropas Savienībā; — kā šādos gadījumos tiks risināts zaudējumu atlīdzināšanas jautājums.